José Enrique Sánchez

Chosė Enrikė Sančes Dias (; g. 1986 m. sausio 23 d.) – ispanų futbolininkas, šiuo metu esantis be klubo. Paskutinė jo karjeros stotelė buvo Real Zaragoza.

 Biografija 

Jaunystėje laikytas perspektyviu sprinteriu ir ilgai neapsisprendęs, kurią sporto šaką – ar futbolą, ar bėgimą – pasirinkti.http://anfieldindex.com/3657/player-profile-jose-enrique.html Galiausiai, nusprendęs eiti futbolininko keliu, profesionalo karjerą pradėjo Levante komandoje, iš kurios 2005 m. persikėlė į priešininkų Valencia gretas. Šikšnosparniai jį sezonui paskolino Celta de Vigo klubui, kur žaisdamas jis patraukė Villarreal skautų dėmesį. Villarreal gynėją įsigijo 2006 m.http://archivo.marca.com/edicion/marca/futbol/1a_division/villarreal/es/desarrollo/669013.html, o po metų už 8,7 mln. eurų pardavė Newcastle United klubui.Newcastle sign Villarreal defender  Nepalikęs komandos po nesėkmingo 2008-2009 m. sezono, kurio metu iškrista į žemesnį divizioną, 2010 m. sirgalių buvo išrinktas Newcastle United metų žaidėju bei pateko į simbolinį Futbolo lygos čempionato geriausių žaidėjų vienuoliktuką. 2011 m. už 8 mln. eurų perėjo į Liverpool FC gretas.http://www.bbc.com/sport/football/14494213 Čia greitai įsitvirtino starto sudėtyje bei tapo vienu pagrindinių komandos žaidėjų, o spalio 2 d. sirgaliai jį išrinko geriausių 2011 m. vasaros Liverpool pirkiniu.http://www.givemesport.com/176951-leftback-claims-top-liverpool-signing-prize  Surinkęs beveik 3/4 balsų, Ch. Enrikė rinkimuose aplenkė tokius žaidėjus kaip Charlie Adamas ar Craigas Bellamy. Sėkmingą pirmąjį sezoną komandoje vainikavo 2012 m. iškovotas League Cup trofėjus. 2012 m. lapkričio 17 d. pergalingai pasibaigusiose rungtynėse su Wigan Athletic įmušė pirmąjį įvartį Liverpulio komandos gretose. Antrąjį įvartį, gindamas Liverpool garbę, įmušė 2013 m. vasario 17 d. rungtynėse su Swansea City. Tačiau 2013 m. prasidėjusios traumos sustabdė tolimesnį Ch. Enrikė progresą ir per likusius trejus sezonus klubo gretose į aikštę jis išbėgo vos 21 kartą. 2016–2017 metų sezoną Ch. Enrikė praleido Real Zaragoza gretose antrajame Ispanijos divizione http://www.liverpoolecho.co.uk/sport/football/football-news/ex-liverpool-defender-enrique-finds-11857545, kur sužaidė 24 rungtynes bei sykį pasižymėjo lygiosiomis pasibaigusiose rungtynėse su RCD Mallorca 2016 m. lapkričio 5 d.

 Pasiekimai 

 Klubiniai 
Newcastle United
 Football League Championship: Pirma vieta 2009–2010
 Teresa Herrera taurė: Pirma vieta 2010

Liverpool
 League Cup: Pirma vieta 2011–2012

 Asmeniniai 
 PFA metų komanda: Pirma vieta 2009–2010

 Išnašos 

 Nuorodos 
 SOCCERWAY
 SOCCERBASE
 Transfermarkt

Kategorija:Ispanijos futbolininkai